**ISIKUANDMETE KAITSE TINGIMUSED KOHTULAHENDITE RAKENDUSLIIDESE KASUTAJALE**

Käesolevate tingimustega nõustumine on eelduseks kohtulahendite kasutamiseks e-toimiku rakendusliidese teenusena (edaspidi API) e-toimiku ja Riigi Teataja välistes andmekogudes. Tingimused on seatud eesmärgiga välistada kohtulahendites menetlusosaliste isikuandmete säilitamist ja avaldamist, kuna see võib kahjustada isikute eraelu puutumatust pärast isikuandmete anonümiseerimist ning avalikustamise lõpetamist kohtumenetluse seaduste ja [karistusregistri seaduse § 28](https://www.riigiteataja.ee/akt/127052022033?leiaKehtiv#para28) alusel.

Käesolevad tingimused on kooskõlas [avaliku teabe seaduse § 31 lõikega 3](https://www.riigiteataja.ee/akt/110032022004?leiaKehtiv#para3b1), mille kohaselt peab teabe üldiseks kasutamiseks andmisel olema tagatud isiku eraelu puutumatus ja teabevaldajal tuleb vajadusel kehtestada teabe kasutamisele piirangud, ning isikuandmete kaitse üldmääruse (EL) 2016/697, 27. aprill 2016 (edaspidi üldmäärus), artikliga 10, mille kohaselt tohib süüteoasjades süüdimõistvate kohtuotsuste isikuandmeid töödelda ainult ametiasutuse järelevalve all.

API-t kasutades nõustub kasutaja järgmiste tingimustega:

1. Kohtulahendite kasutamisel lähtub kasutaja üldmääruses ja isikuandmete kaitse seaduses sätestatud nõuetest.

2. Kasutajal on kohustus hoida kohtulahendeid ajakohases seisus.

3. Kasutajal ei ole lubatud kohtulahenditest isikuandmeid koguda, neid eraldi salvestada ega säilitada

ning selliselt töödelda, et pärast nende eemaldamist kohtulahendist oleks need kasutajale endiselt

kättesaadavad.

4. Kasutaja vastutab selle eest, et tema poolt pakutava teenuse kaudu ei laetaks kohtulahendeid

massiliselt alla eraldi andmebaasidesse.

5. Kasutaja vastutab selle eest, et kohtulahendid ei oleks kasutaja teenuse kaudu teenuse välistele

otsingumootoritele kättesaadavad.

6. Justiitsministeeriumil on õigus ühepoolselt muuta isikuandmete kaitse tingimusi. Tingimuste

muudatustest teavitatakse kasutajaid elektrooniliselt.

7. Haldajal ehk Registrite ja Infosüsteemide Keskusel on õigus lõpetada teenuse kasutamise õigus, kui

ilmneb, et kasutaja on rikkunud käesolevaid tingimusi või teenuse kasutamine häirib kohtulahendeid sisaldava infosüsteemi tööd, näiteks sooritatakse päringuid, mis teenust üle koormavad.

8. Pärast teenuse kasutamise lõppemist on kasutaja kohustatud tagama, et kohtulahendid ei ole enam kättesaadavad.

9. Andmekaitse tingimuste rikkumise korral pöördub Justiitsministeerium Andmekaitse Inspektsiooni.

Annan nõusoleku

…………………….

/allkirjastatud digitaalselt/